ઘાટકોપર-વેસ્ટની હિન્દુ સભા હૉસ્પિટલની બાજુમાં આવેલી સૅનિટોરિયમ લેનમાં ફેરિયાઓ રાત થતાં તેમનાં વાસણોની સાફસફાઈ કરીને આ વિસ્તારને ગંદો કરી નાખતા હોવાથી સ્થાનિક રહેવાસીઓ ફરિયાદ કરી રહ્યા છે. તેઓ કહે છે કે ‘એક સમય હતો જ્યારે શહેરમાંથી લોકો આરોગ્યની જાળવણી માટે આ વિસ્તારમાં રહેવા આવતા હતા. હવે આ વિસ્તારની બાજુમાં હૉસ્પિટલ આવી હોવા છતાં સ્વચ્છ ભારત અભિયાન અંતર્ગત આ વિસ્તારને સ્વચ્છ રાખવામાં સુધરાઈ નિષ્ફળ ગઈ છે. ખરેખર તો આ વિસ્તારને સ્વચ્છ રાખવાની હિમાયત થવી જોઈએ.’